เป็นแผลถลอกที่ตา เป็นๆหายๆ ไปหามาแล้ว ได้แค่ยาทากับยาเเก้อักเสบมาทาน บางวันก้อขึ้นหนักมาจนแสบแดง บางวันก็ไม่ขึ้นเลยค่ะ เป็นมานานมากๆ ปีก่อนๆ ขึ้นแค่แถวๆคอกับใบหู แต่หลังมานี้ขึ้นที่ตาด้วยค่ะ
สวัสดีค่ะ แผลถลอกที่ตาดังกล่าวมา ไม่แน่ใจว่าเป็นที่ผิวหนังภายนอกหรือเป็นที่ในดวงตา แต่จากอธิบายเพิ่มเติมเข้าใจว่าเป็นตรงเปลือกตา ไม่ใช่ภายในลูกตาการมีผื่นแสบแดงขึ้นเป็นๆหายๆรอบๆดวงตา อาจจะเกิดจากผื่นแพ้สัมผัสสารที่มาโดนตาเช่นสบู่ โลชั่น เครื่องสำอาง ยาหยอดตาที่ใช้ ผื่นแพ้จากโรคภูมิแพ้ภายในตนเอง การไปขยี้ตาบ่อยๆก็จะกระตุ้นให้มีอาการได้มากขึ้น หรือเป็นการติดเชื้อราหรือเชื้อแบคทีเรียที่ผิวหนัง เป็นต้นแนะนำงดการใช้เครื่องสำอางบริเวณดวงตา และงดการใช้ผลิตภัณฑ์ที่กระตุ้นให้มีอาการมากขึ้น ใช้น้ำเปล่าสะอาดล้างภายนอก ไม่ไปขยี้บ่อยๆ หากยังมีอาการเป็นเรื้อรัง แสบแดงมาก มีน้ำหนองไหล ควรไปพบแพทย์เพื่อตรวจเพิ่มเติมค่ะ